กูรูชี้เม็ดเงินโฆษณาทีวีดิจิทัลโตกระโดดชู RS-TVT-GRAMMY เป็นหุ้น Top pick
โบรกฯมองบวกต่ออุตสาหกรรมทีวีดิจิทัลโดยรวมที่จะทำให้ประชาชนจดจำทีวีดิจิทัลช่องใหม่ได้ง่ายขึ้น เรายังคงแนะนำ Bullish กลุ่ม Media และเลือก RS, TVT และ GRAMMY เป็นหุ้น Top pick
18 ก.ย. 2558

บล.โนมูระ พัฒนสิน ระบุในบทวิเคราะห์ (18 ก.ย.) ว่า มีมุมมอง Neutral ต่อการรายงานเม็ดเงินโฆษณาเดือน ส.ค.15 เนื่องจากภาพไม่ได้แตกต่างจาก 7 เดือน ปี 58 เม็ดเงินโฆษณารวม (ไม่รวมทีวีดิจิทัล, CAB/SAT) หดตัว 10% เทียบช่วงเดียวกันของปีก่อน ต่อเนื่อง
 ในขณะที่เม็ดเงินโฆษณาทีวีดิจิทัลยังคงเติบโตก้าวกระโดดต่อเนื่อง 112% เทียบช่วงเดียวกันของปีก่อน แม้ Nielsen จะเริ่มหักส่วนลดออกจากเม็ดเงินโฆษณาที่รายงานเป็นเดือนแรกก็ตาม
ส่วนประเด็น กสทช. มีมติเห็นชอบประกาศเรียงช่องเหมือนกันทุก Platform เรามองเป็นประเด็นบวกต่ออุตสาหกรรมทีวีดิจิทัลโดยรวมที่จะทำให้ประชาชนจดจำทีวีดิจิทัลช่องใหม่ได้ง่ายขึ้น เรายังคงแนะนำ Bullish กลุ่ม Media และเลือก RS, TVT และ GRAMMY เป็นหุ้น Top pick